لاہور (آن لائن) پاکستان کرکٹ ٹیم نا فاسٹ باولر محمد عرفان سوشل میڈیا آ تینا کہنگ نا بابت اٹ چلینگوک آ سٹی آ خبر تیا بھاز اُست ہسونی نا درشانی ءِ کرسا سوشل میڈیا آ چلینگوک آ سٹی آ خبر تے رد کرینے۔ 37 سال نا محمد عرفان نا راجی رابطہ نا ویب سائٹ ٹوئٹر آ سوشل میڈیا آ تینا کہنگ نا بابت چلینگوک آ سٹی آ خبر تے رد کرسا پارینے کہ ” منہ سوشل میڈیا چینل کنا کار شکست اسے ٹی کہنگ نا خبر ءِ چلیفنگ اٹی ءُ ہراکہ دروغ اسے۔ سوشل میڈیا آ چلینگوک آ سٹی آ خبر تا سوب آن کنا اُرا والاک و سنگت آک بھاز فریشان مسنو۔ کنا ہچ ءُ ایکسیڈنٹ اس متنے ای بالک خیریت اٹی اُٹ۔
